OʻZBEKISTON RESPUBLIKASI MAKROIQTISODIYOT VA STATISTIKA VAZIRLIGI FAOLIYATINI TAShKIL ETISh TOʻGʻRISIDA
(resolution, 2003-01-22)

“Oʻzbekiston Respublikasi Istiqbolni belgilash va statistika davlat qoʻmitasini Makroiqtisodiyot va statistika vazirligiga oʻzgartirish toʻgʻrisida” 1997-yil 15-maydagi PF-1780-son Farmonga muvofiq Vazirlar Mahkamasi qaror qiladi: 1. Makroiqtisodiyot va statistika vazirligi tuzilmasi 1, 1a-ilovalarga muvofiq tasdiqlansin. 2. Makroiqtisodiyot va statistika vazirligi markaziy apparati xodimlarining cheklangan soni (binoga xizmat koʻrsatuvchi xodimlardan tashqari) 169 nafar etib tasdiqlansin. Makroiqtisodiyot va statistika vazirligida vazirning ikki nafar birinchi oʻrinbosari, toʻrt nafar oʻrinbosarlari – departamentlar boshliqlari hamda 11 kishidan iborat hayʼat boʻlishiga ruxsat etilsin, hayʼatning shaxsiy tarkibi Oʻzbekiston Respublikasi Vazirlar Mahkamasi tomonidan tasdiqlanadi. Makroiqtisodiyot va statistika vazirining birinchi oʻrinbosarlari vazirga, vazir oʻrinbosarlari – departamentlar boshliqlariga tenglashtirilsin. 3. Viloyatlar, Toshkent shahar iqtisodiyot va statistika bosh boshqarmalarining namunaviy tuzilmasi 2, 2a, 3-ilovalarga muvofiq, tuman iqtisodiyot va statistika boʻlimlariniki — 4-ilovaga muvofiq, shuningdek, koʻrsatib oʻtilgan iqtisodiyot va statistika hududiy organlari xodimlarining cheklangan soni 5-ilovaga muvofiq tasdiqlansin. 4. Belgilab qoʻyilsinki, Oʻzbekiston Respublikasi Makroiqtisodiyot va statistika vazirligining oʻz vakolatlari doirasida qabul qilgan qarorlarini bajarish markaziy iqtisodiyot organlari, vazirliklar, idoralar, mahalliy ijro etuvchi hokimiyat organlari va xoʻjalik subyektlari uchun majburiydir. 5. Oʻzbekiston Respublikasi Makroiqtisodiyot va statistika vazirligi: Vazirlik toʻgʻrisidagi nizomni tasdiqlash uchun Vazirlar Mahkamasiga bir hafta muddatda kiritsin; Hisoblash markaziga ega boʻlgan Statistika davlat departamenti Makroiqtisodiy va ijtimoiy tadqiqotlar instituti nizomi va tuzilmasini ikki hafta muddatda tasdiqlasin; Bir oy muddatda markaziy apparat va tasarrufidagi tashkilotlar xodimlarini attestatsiyadan oʻtkazsin; 6. Belgilansinki: Statistika davlat departamenti faoliyatini mablagʻ bilan taʼminlash davlat buyurtmalari boʻyicha statistika ishlarini oʻtkazishga ajratiladigan mablagʻlar, shuningdek, xoʻjalik hisobidagi manbalar hisobidan amalga oshiriladi; Statistika va hisoblash ishlari tuman va shahar markazlari rahbarlari lavozimga Qoraqalpogʻiston Respublikasi Iqtisodiyot va statistika vazirligining, viloyatlar va Toshkent shahar Iqtisodiyot va statistika bosh boshqarmasining statistika boshqarmalari boshliqlari tavsiyasiga binoan Makroiqtisodiyot va statistika vazirligining Statistika davlat departamenti tomonidan tayinlanadi. 7. Oʻzbekiston Respublikasi Makroiqtisodiyot va statistika vaziriga vazirlik markaziy apparatining tasdiqlangan tuzilmasiga belgilangan xodimlar soni va mehnatga haq toʻlash fondi doirasida oʻzgartirishlar kiritish huquqi berilsin. 8. Quyidagilar: Makroiqtisodiyot va statistika vazirligida hamda uning tasarrufidagi tashkilotlarda “Oʻzistiqbolstat” davlat qoʻmitasi va unga qarashli tashkilotlar egallab kelgan xizmat xonalari, shuningdek, belgilangan texnik xizmat koʻrsatish sharoitlari; Oʻzbekiston Respublikasi Makroiqtisodiyot va statistika vazirligi xodimlarida ilgari ular uchun belgilangan mehnatga haq toʻlash, moddiy va tibbiy xizmat koʻrsatish sharoitlari saqlab qolinsin; 9. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Oʻzbekiston Respublikasi Prezidenti huzuridagi Vazirlar Mahkamasining Istiqbolni belgilash va statistika davlat qoʻmitasi (“Oʻzistiqbolstat” davlat qoʻmitasi) faoliyatini tashkil etish toʻgʻrisida”1992-yil 7-avgustdagi 367-sonli qarori; Oʻzbekiston Respublikasi Vazirlar Mahkamasining “Respublika istiqbolni belgilash va statistika organlari tizimi ishining samaradorligini yanada oshirish chora-tadbirlari toʻgʻrisida” 1993-yil 26-iyundagi 316-son qarori; Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining Istiqbolni belgilash va statistika davlat qoʻmitasi faoliyatini takomillashtirish toʻgʻrisida” 1994-yil 6-apreldagi 186-son qarori. 10. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin. Vazir Vazirning birinchi oʻrinbosari Makroiqtisodiy tahlil qilish va prognozlashtirish departamenti Tarmoqlararo balans boʻlimi Makroiqtisodiy prognozlar boʻlimi Pul muomalasi, narxlar va moliyaviy balanslar boʻlimi Tashqi savdo balansi boʻlimi Toʻlov balansi boʻlimi Vazir oʻrinbosari — Ijtimoiy rivojlanish departamenti boshligʻi Mehnat va aholi turmush darajasi boʻlimi Isteʼmol bozorini balanslashtirish boʻlimi Inson imkoniyatlarini va ijtimoiy infratuzilmani rivojlantirish boʻlimi Vazir oʻrinbosari — Investitsiya siyosati departamenti boshligʻi Investitsiya dasturlari boʻlimi Kommunikatsiyalar va uy-joy-kommunal sohasi boʻlimi Hududlarni kompleks rivojlantirish boʻlimi Moddiy balanslar boʻlimi Vazir oʻrinbosari — Industriyani rivojlantirish departamenti boshligʻi Sanoatda tarkibiy oʻzgartirishlar boʻlimi Mineral va xomashyo resursdaridan foydalanish boʻlimi Yoqilgʻi-energetika balansi boʻlimi Sanoatning bazaviy tarmoqlari boʻlimi Vazir oʻrinbosari — Agrosanoat kompleksini rivojlantirish departamenti boshligʻi Qishloq va suv xoʻjaligi boʻlimi Agrosanoat kompleksi boʻlimi Qishloq infratuzilmasini rivojlantirish boʻlimi Ekologiya va tabiatdan oqilona foydalanish boʻlimi Vazirning birinchi oʻrinbosari — Statistika davlat departamenti boshligʻi Hisoblash markazi boʻlgan Statistika davlat departamenti Safarbarlik tayyorgarligi boʻlimi Ishlar boshqarmasi Markaziy buxgalteriya Kadrlar va maxsus ishlar boʻlimi III boʻlim Tasarrufidagi muassasalar va tashkilotlar: Makroiqtisodiy va ijtimoiy tadqiqotlar instituti Tovar bozorlari konyunkturasini oʻrganish respublika markazi “Iqtisod va hisobot” (“Ekonomika i statistika”) jurnali tahririyati Bozor munosabatlari oʻquv-konsalting markazi Bosh boshqarma boshligʻi Birinchi oʻrinbosar — Hududlarni kompleks rivojlantirish, tahlil qilish va prognozlash yigʻma boʻlimi boshligʻi Investitsiya dasturlari va ishlab chiqarish kuchlarini joylashtirish boʻlimi Agrosanoat kompleksi boʻlimi Sanoat va kommunikatsiyalar boʻlimi Oʻrinbosar — ijtimoiy rivojlantirish yigʻma boʻlimi boshligʻi Aholi turmush darajasi va isteʼmol bozori boʻlimi Ijtimoiy infratuzilma boʻlimi Oʻrinbosar — Statistika boshqarmasi boshligʻi Hisoblash markazi boʻlgan Statistika boshqarmasi Kadrlar va maxsus ishlar boʻlimi Buxgalteriya Kanselyariya I. Qoraqalpogʻiston Respublikasi, viloyatlar, Toshkent shahri‎‎‎ 1. Toifadan tashqari hududlar Toshkent viloyati, Toshkent shahri ‎ 70 nafar‎ 2. I. toifadagi hududlar Buxoro, Qashqadaryo, Samarqand va Fargʻona viloyatlari ‎ 55—65 nafar‎ 3. II toifadagi hududlar Qoraqalpogʻiston Respublikasi, Andijon, Navoiy, Namangan, Surxondaryo, Xorazm viloyatlari‎ 45—55 nafar‎ 4. III toifadagi hududlar Jizzax va Sirdaryo viloyatlari‎ 35—45 nafar‎ ‎‎II. Respublika shaharlari va tumanlari‎ Iqtisodiyot va statistika boʻlimlari xodimlari soni:‎‎ shaharlarda — viloyat markazlarida ‎ 6—8 nafar ‎ shaharlarda, shahar tumanlarida ‎ 4—6 nafar ‎ qishloq tumanlarida‎ 5 nafar‎